ปากคลองบางกอกใหญ่ บรรจบกับแม่น้ำเจ้าพระยา
คลองบางกอกใหญ่ช่วงที่ผ่านวัดอินทารามวรวิหาร (วัดบางยี่เรือนอก)
การขุดคลองลัดแม่น้ำเจ้าพระยาในช่วงที่ ๑ ซึ่งทำให้แม่น้ำสายเดิมกลายเป็นคลองบางกอกใหญ่ในปัจจุบัน
**คลองบางกอกใหญ่** หรือชื่อในอดีตว่า **คลองบางหลวง** เดิมเคยเป็นส่วนหนึ่งของแม่น้ำเจ้าพระยาหรือแม่น้ำเจ้าพระยาสายหลักตามธรรมชาติมาก่อน กล่าวคือ บริเวณแม่น้ำเจ้าพระยาสายปัจจุบันตั้งแต่ปากคลองบางกอกน้อย ตรงข้ามมหาวิทยาลัยธรรมศาสตร์ไปจนถึงปากคลองบางกอกใหญ่ดังที่เห็นในปัจจุบันนั้นในอดีตเคยเป็นแผ่นดิน และแม่น้ำเจ้าพระยาเดิมจะอ้อมเลี้ยวจากหน้ามหาวิทยาลัยธรรมศาสตร์ เป็นคุ้งกว้างมาทะลุออกข้างวัดท้ายตลาด ต่อมาในรัชสมัยสมเด็จพระไชยราชาธิราช (พ.ศ. 2077 - 2089) โปรดเกล้าให้ขุดคลองลัดระหว่างคุ้งแม่น้ำทั้งสอง ในบริเวณดังกล่าว เพื่อย่นระยะทางและอำนวยความสะดวกให้กับบรรดาพ่อค้าทูตานุทูตชาวตะวันตกที่เริ่มเข้ามาติดต่อค้าขายและเจริญสัมพันธไมตรีกับอาณาจักรเพิ่มมากขึ้นเรื่อยๆ ในสมัยนั้น ต่อมาเมื่อกระแสน้ำส่วนใหญ่เปลี่ยนทิศทางมาไหลผ่านคลองขุดใหม่ คลองลัดนี้ก็ค่อยๆ กว้างใหญ่ขึ้นจนกลายเป็นแม่น้ำ ส่วนแม่น้ำเจ้าพระยาเดิมก็เริ่มเล็กลงจนกลายเป็นคลองบางกอกน้อยและคลองบางกอกใหญ่ ถึงสมัยสมเด็จพระเจ้าตากสิน ราชสำนักย้ายมาอยู่ที่กรุงธนบุรี คลองบางกอกใหญ่กลายมาเป็นชุมชนของข้าหลวง และโปรดเกล้าให้บรรดาชาวจีนซึ่งได้เคยช่วยเหลือพระองค์มาตั้งบ้านเรือนอยู่ริมคลองบางกอกใหญ่ ผู้คนจึงนิยมเรียกกันติดปากว่า "คลองบางข้าหลวง" หรือ "คลองบางหลวง" สืบมาถึงในปัจจุบัน
รัฐบาลจอมพลถนอม กิตติขจร กำหนดให้คลองบางกอกใหญ่เป็นคลองสำคัญซึ่งจะต้องอนุรักษ์ไว้ตามมติคณะรัฐมนตรีเมื่อวันที่ 13 มิถุนายน พ.ศ. 2510
ปากคลองบางกอกใหญ่แยกจากแม่น้ำเจ้าพระยาทางฝั่งขวาของป้อมวิไชยประสิทธิ์ ไปสิ้นสุดที่คลองมอญ ตรงข้ามปากคลองชักพระ
 มีความยาวประมาณ 6 กิโลเมตร

คลองบางกอกใหญ่ในปัจจุบันนั้นถือเป็นเส้นทางสัญจรและระบายน้ำ และด้วยความที่เคยเป็นลำน้ำเจ้าพระยาสายเดิมมาก่อนในอดีตตั้งแต่ครั้งกรุงศรีอยุธยายังเป็นราชธานี จึงมีสถานที่ทรงคุณค่าทางประวัติศาสตร์ตั้งริมสองฝั่งมากมาย ทั้งยังเป็นแหล่งท่องเที่ยวเชิงวัฒนธรรมที่สำคัญอย่างมากจนถึงปัจจุบัน มีศาสนสถานตั้งอยู่อย่างหนาแน่นทั้งสองฝั่ง วัดและมัสยิดริมคลองบางกอกใหญ่ได้แก่

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * วัดโมลีโลกยาราม
* วัดหงส์รัตนาราม
* วัดโบสถ์อินทรสารเพชร
* วัดสังข์กระจาย
* วัดประดิษฐาราม
* วัดเวฬุราชิณ
* วัดอินทารามวรวิหาร
* วัดจันทาราม
* วัดราชคฤห์
 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | * วัดประดู่ฉิมพลี
* วัดนวลนรดิศ
* วัดปากน้ำ ภาษีเจริญ
* วัดคูหาสวรรค์
* วัดกัลยาณมิตร
* วัดวิจิตรการนิมิตร
* มัสยิดบางหลวง (กุฎีขาว)
* มัสยิดต้นสน (กุฎีใหญ่)
* กุฎีเจริญพาศน์ (กุฎีกลาง, กุฎีล่าง)
 |

เรือโดยสาร
----------

ในกลางปี 2562 จะมีแผนเส้นทางการเดินเรือ จากท่าเรือบางหว้า วิ่งไปตามแนวคลองบางกอกใหญ่ออกสู่แม่น้ำเจ้าพระยาสิ้นสุดที่ท่าเรือวัดใหม่ยายแป้น บริเวณคลองบางกอกน้อย มีท่า 10 ท่า ได้แก่ ท่าเรือบางหว้า ท่าเรือภาษีเจริญ ท่าเรือตลาดพลู สะพานเนาวจำเนียร สะพานเจริญพาศน์ ท่าเรือสะพานพุทธ ท่าเรือราชินี ท่าเรือวัดอรุณฯ ท่าเรือมหาราช อู่จอดเรือพระราชพิธี วัดใหม่ (ยายแป้น)

อ้างอิง
-------

1. ↑  "สาระน่ารู้กรุงธนบุรี" เก็บถาวร 2012-03-02 ที่ เวย์แบ็กแมชชีน มูลนิธิอนุรักษ์โบราณสถานในพระราชวังเดิม กองบัญชาการกองทัพเรือ
2. ↑  "กทม. เตรียมดัน คลองบางหลวง เขตธนบุรี เป็นสถานที่ท่องเที่ยวเชิงอนุรักษ์"[*ลิงก์เสีย*]ประชาชาติธุรกิจออนไลน์ 2 พฤษภาคม 2554
3. ↑  "คลองอนุรักษ์ตามมติคณะรัฐมนตรี" เก็บถาวร 2012-08-14 ที่ เวย์แบ็กแมชชีนกองระบบคลอง
4. ↑  "กาลครั้งหนึ่ง ณ คลองบางหลวง" เก็บถาวร 2016-03-05 ที่ เวย์แบ็กแมชชีน จากเว็บไซต์คลองบางหลวง วันที่ 6 กุมภาพันธ์ พ.ศ. 2554
5. ↑  เชื่อมเรือต่อราง เรือโดยสารคลองบางกอกใหญ่

แหล่งข้อมูลอื่น
---------------

* แผนที่และภาพถ่ายทางอากาศของ คลองบางกอกใหญ่
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°46′45″N 100°27′47″E﻿ / ﻿13.779235°N 100.462933°E﻿ / 13.779235; 100.462933

| * ด
* ค
* ก
เขตบางกอกใหญ่ |
| --- |
| แขวง | 
* วัดท่าพระ
* วัดอรุณ

 | ที่ตั้งของเขตบางกอกใหญ่ในกรุงเทพมหานคร |
| ประวัติศาสตร์ | 
* อาณาจักรธนบุรี
* อำเภอหงสาราม จังหวัดธนบุรี
* อำเภอบางกอกใหญ่ จังหวัดธนบุรี
* กิ่งอำเภอบางกอกใหญ่ อำเภอบางยี่ขัน จังหวัดธนบุรี
* เขตบางกอกใหญ่ กรุงเทพมหานคร

 |
| ภูมิศาสตร์ | 
* แม่น้ำเจ้าพระยา
* คลองบางกอกใหญ่
* คลองบางหลวง
* คลองมอญ

 |
| เศรษฐกิจ | 

|  |  |
| --- | --- |
| คมนาคม | 
* ถนน
	+ พาณิชยการธนบุรี
	+ จรัญสนิทวงศ์
	+ เพชรเกษม
	+ รัชดาภิเษก
	+ วังเดิม
	+ อรุณอมรินทร์
	+ อิสรภาพ
* รายชื่อทางแยก
	+ ท่าพระ
	+ พาณิชยการธนบุรี
* รถไฟฟ้ามหานคร สายเฉลิมรัชมงคล
	+ ท่าพระ
	+ จรัญฯ 13
	+ อิสรภาพ
* เรือด่วนเจ้าพระยา

 |

 |
| สังคม | 

|  |  |
| --- | --- |
| การศึกษา | 
* วิทยาลัยเทคโนโลยีสยาม
* วิทยาลัยพณิชยการธนบุรี
* โรงเรียนทวีธาภิเศก
* โรงเรียนฤทธิณรงค์รอน
* โรงเรียนวิบูลย์เสรีวิทยา
* โรงเรียนสายประสิทธิ์วิทยา
* *รายชื่อสถานศึกษา*

 |
| วัฒนธรรม | 
* พระราชวังเดิม
* วัดเครือวัลย์วรวิหาร
* วัดไชยฉิมพลี
* วัดท่าพระ
* วัดนาคกลาง
* วัดประดู่ฉิมพลี
* วัดโมลีโลกยาราม
* วัดราชสิทธาราม
* วัดสังข์กระจาย
* วัดหงส์รัตนาราม
* วัดใหม่พิเรนทร์
* วัดอรุณราชวราราม
* มัสยิดต้นสน

 |
| การทหาร | 
* กองบัญชาการกองทัพเรือ
* หอประชุมกองทัพเรือ

 |

 |
| หมวดหมู่ หมวดหมู่ |